Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dissabte  03.04.2010  18:24

El Versalles reobrirà sense la U.E. Sant Andreu

Crístian Puigdollers serà qui, tot sol, reobri el mític Versalles que va haver de tancar ara fa prop d'un any. Joan Gaspart, amb Husa i la U.E. Sant Andreu, va mirar de fer la reobertura i convertir-lo en la seu social del club, però l'augment del lloguer no ho va fer possible. Ara n'ha quedat fora per qüestions econòmiques, tal com va explicar després de l'assemblea d'accionistes del 26 de març 2010, on va dir que la crisi l'havia afectat en els seus negocis i no podia fer front a la inversió pactada amb Puigdollers. Els últims gestors en queden fora i hi retorna com a assessor Pere Heredero.

Els rumors i contrarumors van anar corrent pel poble. En Crístian Puigdollers, empresari d'hosteleria i antic cambrer del Versalles, el reobriria juntament amb la Unió Esportiva Sant Andreu. Fins i tot van apareixer a dos dels finestrals del bar un anunci on Pere Heredero el penúltim propietari del negoci, en una fotografia seva de perfil, deia que "tornaran a fer somriure el Versalles".

Després va anar escampant-se que el club s'havia despenjat del projecte, o, aternativament, que havia sigut Crístian qui se'n havia sortit. Fonts de la Unió Esportiva, però, afirmaven que es seguia amb la negociació, contrariament al que deien altres fonts properes a Puigdollers. N'hi va haver per a tots els gustos, fins i tot hi havia qui opinava que els moviments del Sr. Heredero havien fet anar en orris l'acord a que Gaspart, Edu i Montse havian arribat al juliol passat.

Pocs dies abans de que ho confirmés el president del Sant Andreu bo i acabada l'assemblea en que es va aprovar l’ampliació de capital de la SAE en 1.760.000 euros, Puigdollers ja ho va afirmar categòricament: la U.E. Sant Andreu s'havia fet enrera en l'aportació pactada i ell ho faria anar endavant tot sol.

Els últims rumors situen en el dia 17 d'abril la data de reinauguració.

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine